Amnesty stríðist saman við RFSL (svenska felagsskapinum fyri rættindum hjá samkyndum, tvíkyndum, tvørkyndum, queer-fólki og millumkyndum) fyri at fáa eina rættvísa lóg um løgfrøðiligt kynskifti í Svøríki. At liva sín kynsamleika út er ein grundleggjandi mannarættur. Men í Svøríki er tað ikki tú sjálvur, men staturin, sum ger av, hvat ið títt løgfrøðiliga kyn er. Svenska javnstøðulógin hevur 50 ár á baki, og tíðin er nú búgvin at dagføra hana, so at hon verður tíðarhóskandi. Í dag virkar svenska skipanin soleiðis, at tú skalt kannast og greinast, áðrenn tú kanst fáa loyvi at skifta løgfrøðiligt kyn í fólkayvirlitinum. Tvørkynd, sum vilja skifta løgfrøðiligt kyn, noyðast í viðgerð og ígjøgnum eina streingjandi og krevjandi tilgongd, sum kann vara fleiri ár. Hetta halda vit vera púra óneyðugt! Skriva undir áheitanina á svensku stjórnina, og krev eina lóg um atgongd at løgfrøðiligum kynskifti nú! BAKSÝNI: Svøríki setti í 1972 eina lóg í verk, sum gav tvørkyndum møguleika at skifta løgfrøðiligt kyn og–undir ávísum umstøðum–leggjast undir skurð. Tá var lógin ein varði í stríðnum fyri rættindum til tvørkynd, men í dag, 50 ár seinni, er lóggávan avoldað. Skulu livikorini hjá tvørkyndum betrast og mannarættindini tryggjast, má lógin broytast. Tað eru ikki øll tvørkynd, sum vilja, kunnu ella hava tørv á at skifta kyn við t. d. skurðviðgerð, men tey kunnu fyri tað vilja skifta kyn í fólkayvirlitinum. Vit kundu hugsað okkum eina einfalda umsitingarliga tilgongd at skifta løgfrøðiligt kyn, sum var heilt leys av tí medisinska partinum. Heilsumyndugleikunum nýtist ikki at blandast uppí, men í staðin skal sjálveyðmerking vera grundarlagið undir løgfrøðiligum kynskifti. Tí mæla Amnesty og RFSL til, at tvær ymiskar lógir koma í staðin fyri verandi lóg: onnur um løgfrøðiligt kynskifti og hin um atgongd at medisinskari viðgerð og skurðviðgerð. HVÍ SKRIVA UNDIR Hvør undirskrift ger sítt til at leggja trýst á svensku stjórnina, at dagføra 50 ára gomlu javnstøðulógina. SKRIVA UNDIR HER Skriva undir áheitanina á svensku stjórnina, og krev eina lóg um atgongd at løgfrøðiligum kynskifti nú! Tú kann altíð broyta uppá tínar stillingar av cookies. Heimasíðan brúkar Google Analytics fyri at innsamla upplýsingar um vitjandi. Lat hesa cookies vera aktiva fyri at hjálpa okkum at gera síðuna betri.